
Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse vastuvõtmist Hooldajatoetuse määramise ja maksmise  

      tingimuste ja korra kinnitamisest vastavalt lisatud Narva Linnavolikogu otsuse eelnõule. 

2. Volitada Narva Linnavalitsuse abilinnapea Aleksander Ljudvig´it kandma ette eelnimetatud 
      küsimust Narva Linnavolikogu istungil.

	EELNÕU

NARVA LINNAVOLIKOGU

MÄÄRUS

Hooldajatoetuse määramise ja maksmise tingimused ja kord Narva linnas

	 

	Määrus kehtestatakse kohaliku omavalitsuse korralduse seaduse § 6 lg 1 ja § 22 lg 1 p 5 ning sotsiaalhoolekande seaduse § 23 lg 1 alusel.

	 

	
	
	


§ 1.  Reguleerimisala

(1) Määrus kehtestab hooldajatoetuse määramise ja maksmise tingimuseid ning korda. 

(2) Hooldajatoetuse maksmise eesmärk on tagada sügava puudega isikule igapäevane kõrvalabi, juhendamine ja järelevalve, mis toetab puudega isiku iseseisvat toimetulekut.

§ 2.  Mõisted

(1) Hooldatav on vähemalt 18‑aastane sügava puudega isik, kelle igapäevase kõrvalabi, juhendamise ja järelevalve vajadus on määratud Sotsiaalkindlustusameti puude raskusastme tuvastamise otsusega.

(2) Hooldaja on teovõimeline isik, kes on

1) täisealise isiku hooldaja perekonnaseaduse § 105 alusel või

2) täisealise isiku eestkostja.
(3) Hooldus (edaspidi ka hooldamine) on hooldaja igapäevane füüsiline tegevus hooldatavale kõrvalabi osutamiseks ja juhendamiseks söömisel, hügieenitoimingutes, riietumisel, liikumisel või suhtlemisel; järelevalve on ohutuse tagamine inimese suhtes, kes oma tegevuse või tegevusetusega võib tekitada kahju iseenda või teiste inimeste elule, tervisele või varale. 

(4) Hooldajatoetus on hooldatava hooldamise eest hooldajale linnaeelarve vahenditest makstav toetus. 

§ 3.  Õigustatud isikud

(1) Hooldajatoetust on õigus saada hooldajal:

1) kelle hooldatava rahvastikuregistri järgne elukoht on Narva linn;

2) kelle rahvastikuregistri järgne elukoht on Narva linn;

3) kes ei tööta ega õpi statsionaarses õppevormis;

4) kes hooldab hooldatavat vastavalt hooldatava vajadustele. 

(2) Hooldajatoetust ei saa hooldaja, kellel on määratud keskmine, raske või sügav puue  või kes tervise seisundi tõttu ei ole suuteline osutada hooldust vastavalt hooldatava vajadustele;
§ 4.  Hooldajatoetuse taotlemine

(1) Hooldaja esitab Narva linna Sotsiaalabiameti (edaspidi Sotsiaalabiamet) hoolekandeosakonnale (edaspidi hoolekandeosakond) kirjaliku vormikohase taotluse, milles:

1)   märgib hooldatava isikuandmed ja põhjendab toetuse maksmise vajaduse;

2)   annab loa isikuandmete töötlemiseks;

3)  võtab kohustuse teatada hoolekandeosakonnale kirjalikult asjaoludest, mis toovad kaasa 
     hooldajatoetuse maksmise lõpetamise, kümne tööpäeva jooksul nende asjaolude tekkimisest;

4)  kinnitab esitatud andmete õigsust.

(2) Hooldaja esitab koos taotlusega:

1) Sotsiaalkindlustusameti otsuse hooldatava puude raskusastme tuvastamise kohta;

2) hooldaja ja hooldatava isikut tõendavad dokumendid;

3) hooldajaks või eestkostjaks määramist tõendava dokumendi.
(3) Hoolekandeosakonnal on vajadusel õigus nõuda hooldajalt lisaandmeid või -dokumente, millest hooldajat informeeritakse taotluse vastuvõtmisel või kirjalikult viie tööpäeva jooksul pärast taotluse vastuvõtmist.

§ 5.  Hooldajatoetuse määramine

(1)  Hooldajatoetuse taotluse lahendamisel teeb hoolekandeosakonna ametnik hooldatava kodu külastuse eesmärgiga kontrollida hooldaja tegevust hooldamisel ja hoolduse vastavust hooldatava vajadustele. Kontrolli tulemused fikseeritakse kirjalikult. 

(2)  Kui hooldatav ei ela rahvastikuregistri järgses elukohas ja tema tegelik elukoht on väljaspool Narva linna haldusterritooriumi, kuid hooldajatoetuse määramine võib olla vajalik ja põhjendatud, korraldab hooldaja kontrollijale transpordi hooldatava elukohta. 

(3) Sotsiaalabiameti direktor või tema asetäitja teeb otsuse hooldajatoetuse määramise või määramisest keeldumise kohta ühe kuu jooksul taotluse või nõutud lisadokumendi või -andmete esitamisest või esitamise tähtaja möödumisest.

(4) Hooldajatoetuse määramise või määramisest keeldumise motiveeritud otsus saadetakse hooldajale viie tööpäeva jooksul otsuse tegemisest.

(5) Hooldajatoetus määratakse tähtajaliselt hooldatava puude raskusastme kehtivuse tähtaja lõppemiseni, kuid mitte kauemaks kui:
1) tähtajalise eestkoste, hoolduse või elamisloa kehtivuse lõppemiseni;
2) korduva hooldusvajaduse hindamise tähtajani. 
 (6) Hooldaja tegevust hooldamisel ja hoolduse vastavust hooldatava vajadustele kontrollitakse tähtajatult määratud hooldajatoetuse korral vähemalt üks kord kolme aasta jooksul alates hooldajatoetuse määramisest.

§ 6.  Hooldajatoetuse maksmine

(1) Hooldajatoetust makstakse hooldajale ühe hooldatava hooldamise eest.

(2) Hooldajatoetust makstakse hooldajale kahe või enama hooldatavate hooldamise eest ainult  tingimusel, et hooldatavad  elavad ühes eluruumis. 
(3) Hooldajatoetust makstakse alates toetuse määramise otsuse tegemise kalendrikuule järgnevast kalendrikuust.

(4) Hooldajatoetus kantakse hooldaja arvelduskontole üks kord kalendrikuus jooksva kalendrikuu eest.

(5) Hooldajatoetuse määr on 400 krooni kuus. 
§ 7.  Hooldajatoetuse maksmise jätkamine

(1) Kui tähtajaliselt määratud hooldajatoetuse maksmise lõppemisel jätkub hooldaja õigus hooldajatoetusele ja hooldaja on esitanud hooldajatoetuse maksmise jätkamise taotluse hiljemalt hooldajatoetuse maksmise lõppemise kalendrikuule järgneval kalendrikuul, makstakse hooldajatoetust katkestamatult edasi. Kui hooldaja esitab taotluse hiljem, jätkatakse maksmist hooldajatoetuse taotluse esitamise kalendrikuule järgneval kalendrikuul.

(2) Hooldajatoetuse maksmise jätkamiseks esitab hooldaja hoolekandeosakonnale taotluse, millele lisab hooldajatoetuse tähtajalist määramist tinginud asjaolude jätkumist tõendavad dokumendid.

(3) Sotsiaalabiameti direktor või tema asetäitja teeb otsuse hooldajatoetuse maksmise jätkamise kohta §‑s 5 sätestatut järgides. Paragrahvi 5 lõikes 1 sätestatud toiminguid ei pea teostama, kui viimasest kontrollist hooldaja tegevuse üle hooldamisel ja hoolduse vastavuse üle hooldatava vajadustele on möödunud vähem kui kolm aastat.

§ 8.  Hooldajatoetuse maksmise lõpetamine

(1) Hooldajatoetuse maksmine lõpetatakse, kui:
1) hooldajatoetuse maksmise lõpetamiseks on esitanud avalduse hooldaja või teovõimeline hooldatav;
2) hooldaja hooldusõigus on lõppenud;
3) hooldaja on hooldajatoetuse saamiseks teadvalt andmeid varjanud või esitanud valeandmeid;

4) hooldaja ei täida või loobub temale hooldajana määramisel pandud kohustustest;

5) on ära langenud hooldajatoetuse maksmise põhjused;

6) hooldaja või hooldatava surma korral;

7) hooldatav soovib uue hooldaja määramist;

8) hooldatava alalisel elama asumisel teise omavalitsuse territooriumile;

9) hooldatava paigutamisel ööpäevaringseks hoolduseks sotsiaalhoolekandeasutusse;

10) hoolduse korraldamisel edaspidi muul viisil;

11) muul põhjusel hooldatav või hooldaja ei vasta enam käesolevas korras sätestatud tingimustele. 
 (2) Hooldajatoetuse maksmise lõpetamiseks teeb Sotsiaalabiameti direktor või tema asetäitja motiveeritud otsuse, mis saadetakse hooldajale viie tööpäeva jooksul. Kui hooldajatoetust on makstud alusetult, määratakse otsuses tähtajaliselt ja summaliselt hooldaja kohustus tagastada alusetult saadud hooldajatoetus.

(3) Hooldajatoetuse maksmine lõpetatakse hooldajatoetuse maksmise lõpetamist tingivate või maksmist välistavate asjaolude tekkimise kalendrikuule järgnevast kalendrikuust. 

(4) Kui hooldaja keeldub alusetult saadud hooldajatoetust vabatahtlikult tagastamast, võib Linnavalitsus teha hooldajale ettekirjutuse. Ettekirjutuse täitmata jätmise korral võib Linnavalitsus anda ettekirjutuse sundtäitmisele täitemenetluse seadustikus sätestatud korras. 

§ 9.   Vaidluste lahendamine

Isik, kes leiab, et hooldajatoetuse määramise ja maksmisega on rikutud tema õigusi või piiratud tema vabadusi, võib esitada vaide haldusmenetluse seaduse kohaselt või pöörduda kaebusega Halduskohtusse.
§ 10.  Hooldajatoetuse maksmise arvestus 
Hooldajatoetuse maksmist korraldab ja maksmiseks linnaeelarvest eraldatud vahendite üle peab arvestust Sotsiaalabiamet.
§ 11.  Määruse rakendamine

(1)    Määrust rakendatakse alates 1. jaanuarist 2010. a.
 (2) Narva Linnavolikogu 28. aprilli 2005 määruse nr 15/54 “Hooldajatoetuse määramise ja maksmise kord Narva linnas” alusel tehtud hooldajatoetuse määramise otsused kehtivad kuni neis märgitud tähtajani, välja arvatud otsused, mis ei vasta käesoleva määruse tingimusele. Toetuse maksmine otsuste alusel, mis ei vasta käesoleva määruse tingimusele, lõpetatakse 1. jaanuarist 2010.a. Hoolekandeosakond teatab hooldajatoetuse saajale maksmise lõpetamisest kirjalikult vähemalt kaks nädalat enne toetuse maksmise lõpetamist. 

(3)  Kui hooldajatoetus on määratud tähtajatult Narva Linnavolikogu 28. aprilli 2005 määruse nr  “Hooldajatoetuse määramise ja maksmise kord Narva linnas” alusel, kontrollitakse hooldaja tegevust hooldamisel ja hoolduse vastavust hooldatava vajadustele kolme aasta möödumisel viimasest hindamisest selle määruse alusel.

§ 12.  Määruse kehtetuks tunnistamine

Tunnistada kehtetuks Tallinna Linnavolikogu 28. aprilli 2005 määrus nr 15/54 “Hooldajatoetuse määramise ja maksmise kord Narva linnas”.

§ 13.  Määruse jõustumine

Määrus jõustub 1. jaanuaril 2010.a.
Määruse “Hooldajatoetuse määramise ja maksmise tingimused ja kord Narva linnas” lisa 1
Narva linna Sotsiaalabiametile                                             
TAOTLUS HOOLDAJATOETUSE MÄÄRAMISEKS
TAOTLEJA ANDMED

	EESNIMI 
	PEREKONNANIMI 
	 ISIKUKOOD |__|__|__|__|__|__|__|__|__|__|__| 

	Elukoht rahvastikuregistri järgi.............................................................................. Telefon.......................................

Postiindeks |___|___|___|___|___|                  e-posti aadress........................................................................

Tegelik elukoht ..............................................................................................................................................  

Puude raskusaste   (  ei ole määratud          (  keskmine            ( raske             ( sügav

Ravikindlustus      ( puudub                   ( kehtib

Ravikindlustuse alus (  riiklik pension  ( töötamine (  muu
Eesti elamisluba Eesti kodakondust mitteomaval isikul  ( alaline elamisluba      ( tähtajaline elamisluba kuni ................................

Hooldajaks olemise alus

( perekonnaseaduse § 105 alusel ( tähtajatu  ( tähtajaga .............................................................................

( kohtu  määratud  eestkostja      ( tähtajatu  ( tähtajaga .............................................................................

Töötamine või õppimine statsionaarses õppevormis ( jah  ( ei
Teised hooldamisel olevad isikud, kelle hooldamise eest maksab kohalik omavalitsuseüksus hooldajatoetust.......................................................................................................................................... 

Pangakonto number..................................................................................................................



HOOLDATAVA ANDMED

	EESNIMI 
	PEREKONNANIMI 
	 ISIKUKOOD 
|__|__|__|__|__|__|__|__|__|__|__| 

	Elukoht rahvastikuregistri järgi.............................................................................. Telefon........................................

Postiindeks |___|___|___|___|___|                  e-posti aadress........................................................................

Tegelik elukoht ..............................................................................................................................................  

Puude raskusaste  ( sügav

määratud               ( tähtajatult                  ( tähtajaga kuni .......................................................... 

Eesti elamisluba Eesti kodakondust mitteomaval isikul  ( alaline     ( tähtajaga kuni ................................




Palun mulle määrata hooldajatoetus, kuna osutan hooldatavale igapäevast kõrvalabi, juhendamist ja järelevalvet järgmiselt:

...............................................................................................................................................................................................................................................................................................................................................................................................................................................................................................
Olen tutvunud hooldajatoetuse määramise ja maksmise tingimuste ja korraga. Kohustun teatama Sotsiaalabiametile kirjalikult asjaoludest, mis toovad kaasa hooldajatoetuse määra muutumise või maksmise lõpetamise kümne tööpäeva jooksul nende asjaolude tekkimisest. Kinnitan esitatud andmete õigsust. Annan loa oma isikuandmete töötlemiseks toetuse määramise ja maksmise toimingute tegemiseks.

Koos taotlusega esitan: 

( enda ja hooldatavad isikut tõendavad dokumendid 

( SKA otsuse hooldatava puude raskusastme tuvastamise kohta 

( hooldajaks/eestkostjaks määramist tõendava dokumendi 

( teiste isikute hooldamise eest toetuse saamist tõendava dokumendi 

( .........................................................................................................................................

( .........................................................................................................................................

( .........................................................................................................................................

( .........................................................................................................................................

Taotluse esitamise kuupäev                                                           allkiri

Täidab ametnik 

	......  .........................20......  otsus hooldajatoetuse määramise kohta 

Toetuse summa ........................krooni

Toetuse maksmise periood ..... ........................... 20...... kuni ..... ......................... 20......




